ZGODBA JE POSNETA PO RESNIČNIH DOGODKIH. NEKATERI DELI SO IZMIŠLJENI.
KAVBOJ
PO RESNIČNI ZGODBI
Srečno, sin.
NIGERIJA, leta 1967
Se spomniš, Cavanaugh, pred 15 leti na kmetiji Meceita?
Sladkor uničuje zobe.
To vzemi, Iwegbuna.
Toda nekaj si pozabil.
Ubiti bi me moral.
Vstani!
Filma je konec. Pojdite domov!
Naslednji mesec bomo gledali nov film.
Vajina mati itak hoče, da se kmalu vrnemo v trgovino.
Chioke.
Previdno, moja mala kavboja.
To je velik konj.
Neda Notta so ustrelili, Sama Shotta pa ne.
Torej je bolje biti Shott kot Nott.
Oprosti, je zasedeno?
Ne. Prava škoda. Drugi najboljši sedež v razredu je.
Skoraj nič se ne blešči s table.
Najboljši sedež je seveda moj. Lahko se menjava.
Se lahko presedeš? V isti skupini smo.
Seveda.
G. Ah-Kee-Gee, je kak razlog, da stojite?
Ja?
Lahko ugasnete cigareto?
To je javni prostor in dim ni najprijetnejši.
Še enkrat se opravičujem za prejšnji teden.
Kot veste, ima gdč. Jones zasebne težave.
Zato bomo zaposlili novega asistenta.
Če koga to zanima, naj po predavanju pride k meni.
Vznemirljiva priložnost. Kakšna je plača?
Še enkrat, pridite po predavanju.
Kaj menimo o izreku Kennetha Arrowa o ekonomiki blaginje?
Končno sem dobil pošto.
Upam, da si tudi ti prejel dobro novico.
Seveda.
Brat, vse sem zbral, da bi govorili s tabo.
Kako si?
Dobro. Dobro.
Po resnici povej.
Preživljam.
Si prvi Ikeji, ki je stopil v Ameriko.
Gotovo si osamljen.
Ampak zapomni si načrt.
Hodi na predavanja.
Diplomiraj.
Vrni se domov.
Kmalu se boš vrnil, kamor sodiš.
Skupaj bova vodila očetovo trgovino.
Smehlja se nama z nebes.
Iwegbuna, živjo!
Babica govori.
Mama, za posnetek se ti ni treba nališpati.
Za svojega sina se bom nališpala.
Poslala sem ti nekaj prtov, ki sem jih stkala.
V trgovini jih odprodajamo.
Vedi, da Bog skrbi za nas.
Bilo je nekaj sporov
med vojaki in predsednikom,
ampak se ne zdi tako slabo.
Rada bi te videla.
Hitro prihrani, da boš lahko prišel domov.
Proč od kasetofona.
Govorim z...
Nekateri pravijo, da Notta niso ustrelili.
Ampak Shott pravi, da je ustrelil Notta.
Ali strel, s katerim je Shott streljal na Notta, ni bil izstreljen,
ali pa je bil Nott ustreljen.
Dobro.
Zapomnite si, cilj je en zvok.
Gremo na današnji improviziran govor
"Kaj sem počel ta konec tedna".
Leith.
Pokopal sem psa, mu pripravil pogreb. Zaradi punce.
Pa to po mojem ni imelo smisla.
Dobro. Kakšno izboljšanje.
Izgubila sem avto na parkirišču.
Dobro.
Moja mama se nališpa, čeprav je ne vidim.
Moje nečakinje in nečaki so podivjani.
Brata skrbi, da sem osamljen.
Rekel je, naj obiščem nigerijske prijatelje v Tulsi.
Počeli bomo...
Dobro. Govorimo o tem, kaj smo konec tedna počeli tu,
ne v Nigeriji.
To tudi počnem.
Malce sem zmedena.
Zakaj ste zmedeni samo ob meni?
Moja izgovorjava je v redu.
Ne šepetam kot Karolina
in moj naglas ni tako izrazit kot Leithov.
Tiho bodi.
Dobro.
Govorila sva, da ne smemo odvrniti poslušalcev
s poudarjanjem njihovih osebnih težav.
Ni bilo vse, kar sem rekel, res?
Mogoče so Nigerijci neposrednejši.
Dober dan, prof. Robbins.
Pred tedni sem izpolnil prijavo za asistenta.
Kdaj bom dobil odgovor?
Čas za oddajo prošenj še ni končan.
Razumem. Naj vas spomnim, da sem najboljši v razredu.
Najbolj potrebujem službo, da bi šel poleti domov.
Vzel bom študenta, ki lahko uči namesto mene.
-To sem jaz. -Pa tudi skrajno vsiljivi ste.
Kako vsiljiv?
Na primer s tem, kako poskušate dobiti to službo.
Ljudem je ob vas malce nerodno.
In za nekoga, ki bi se rad pridružil fakulteti,
se ne trudite ravno, da bi se vklopili.
Zdaj pa dovolite.
MODERNE PRIČESKE
FRANCOVA BRIVNICA
Rekel sem: "Lahko obdržiš službo, jaz pa bom obdržal plačo."
Vam lahko kako pomagam?
Čudovita trgovina.
Hvala.
Katero številko klobuka nosite?
Ne vem. Me pa zanima.
-Zakaj ga že potrebujete? -Da bi ga nosil.
Ja, ampak kje?
Vsak je za kaj drugega.
To je ten-gallon. Cattleman. Gus.
Cutter, brick, gambler.
Kaj bi radi?
Najmočnejši klobuk.
Ta bo pravi.
Ta je pravi.
To je cena?
Ugodna je.
Kdo da toliko za karkoli?
Oče mi je dal ta klobuk na moj 18. rojstni dan. Pred 50 leti.
To niso bejzbolske kape. To je naložba.
Pravega izberi, pa boš imel partnerja za vse življenje.
Katero številko čevljev nosiš? Škornje boš potreboval.
Ne. Nimam več denarja.
Nisem te spraševal za denar.
Zdaj sicer ni videti, ampak vem, kako je to.
Vern, bi mu dal škornje,
ki sem jih prinesel prejšnji teden?
Mogoče ti bodo malce preveliki.
Pošteno ti bodo odrgnili pete.
Ampak če jih namočiš v vodo,
se bodo skrčili.
Zelo ste prijazni. In ne skrbite, škornji me ne morejo raniti.
Živjo.
Iwegbuna, tole sem morala takoj posneti.
Noro smešno je.
Čez tri dni je svatba tvojega bratranca Ena
in hotela sem nekaj skuhati.
Tvoj brat mi je kupil živo kozo za obaro.
Ampak ta koza je prepametna.
Noče umreti.
Ušla mu je v hišo.
Tu je, Chioke!
Ti povem! Tvoj brat je pastir.
Poredna koza!
Karkoli počneš tam, ni tako noro kot tole tukaj.
Mama.
Pomagaj mi.
Jaz že ne.
Prestara sem za kozje igre.
Moj sin.
Poslušaj me.
Rada bi, da tam nekaj doživiš,
preden se vrneš domov.
Ja, mama.
Oprostite, gospod.
G. Ah-Kee-Gee.
Kar poiščite
si sedež, pa bomo začeli.
Nadaljujemo razpravo o razvoju industrije
v zvezi s stabilizacijo menjalnih tečajev.
Zmigaj se, krava.
Poredna krava!
Sranje.
Kaj počneš?
-Pomagal vam bom. -Poškodoval se boš.
Pazi.
Umakni se.
Umiri se.
Nisem hotel tega.
Pomagaj mi, ko si že tu.
Dajmo. Zgrabi njeno zadnjo plat.
Počasi.
Bi rad pomagal? Pridi.
Zgrabiti jo moraš, sine.
Dobro.
Močno zabij svoje lepe škornje v zemljo.
Zabij škornje. Dobro.
Zdaj se umiri.
Samo bodi tu z njo.
Dobro.
Zdaj jo lahko spustiš.
Dobro, punca. Pojdi.
Dobro si opravil, zelenec. Zapri ograjo.
Oranžado, prosim.
Na moj račun daj.
Velik zobotrebec imaš. Kje dobiš takega?
V Nigeriji.
Pišuka. Ni treba.
Prvo leto je v novih škornjih vedno težko.
Kmalu ne boš vedel, kako si lahko živel brez njih.
Ti bodo trajali vse življenje.
Trije meti.
Trije udarci. Trije outi.
Tako popolna igra obstaja samo v Ameriki.
Bejzbol.
Samo v Ameriki prišteješ davek, potem ko vidiš listič s ceno.
Samo tu se
smehljaš, čeprav ne čutiš tako.
Karolina, kakšen napredek.
Hvala.
To obstaja samo v Ameriki.
Hamburgerji.
Sirni burgerji.
Sirni burgerji s slanino.
Sirni burgerji s čilijem.
Sirni burgerji s slanino in čilijem.
Zakaj bi to počeli?
Imej še drugo hrano na krožniku, če moraš.
Kruh in paradižnik.
Ampak zakaj mokra solata? Zakaj bi dodal sir?
Slanino? Tudi pujsa?
To nalaganje enega na drugo je bolezen.
Kaj sploh okusiš?
Moker kečap, mokro gorčico.
Mokro čebulo.
Mokre kumarice. Najbolj mokra skrivna omaka.
Mislite, da je Bog, ko je ustvaril meso, rekel Adamu:
"To moraš preliti z omako."
Kaj vam bo krava?
Še opazili ne boste, če jo izpustim.
Vseeno boste rekli: "Kako slasten hamburger. Zelo moker."
To obstaja samo v Ameriki.
Bravo.
-Samo plesal sem. -Jackson Six.
Brata, sestri.
Lepo je spet videti stare prijatelje.
Noge so mi zaspale med štiriurno vožnjo, ampak sem tu.
Živjo, Iwegbuna!
Afriški Howdy Doody je prišel.
Brat, vedel sem, da si osamljen. Raje večkrat pridi k nam kot tole.
Lahko prispevamo za bencin ali pridemo pote.
Osamljen sem bil, ampak zdaj je bolje.
-Je še kaj fufuja? -Seveda.
Vse do Tulse sem potoval, da bi jedel pravo hrano.
Ne navdušuj se preveč. Iz mešanice moke je.
Temu pravim "Okie fufu".
Iwegbuna, zamenjal si temo. Zakaj si tako oblečen?
Mahnjen si na kavboje.
G. Pony Express.
Kot Ibojec razume pomembnost doma...
Spet začenja.
...ga tudi kavboj.
-Dobro. -Ja.
Spoštujemo ženske in otroke.
Ponosno hodimo, čeprav je naša država pljunila na nas.
Drži.
Kaj smo, če ne kavboji?
Super.
Z očetom sem gledal vesterne, preden je umrl.
-Ja. -Tudi on je bil kavboj.
In na našega gostitelja, ki je scmaril Okie fufu.
Hvala, Victor.
Ni za kaj.
-Pokusi ga. -Zelo sem vesel za to,
ampak komaj čakam, da pridem domov na mamin jam in egusi.
Iwegbuna. Kdaj se ti je družina nazadnje oglasila?
Dolgo je že. Nigerijska pošta je grozna. Zakaj?
Poleti ne bom mogel domov.
Jaz tudi ne.
Spet se je zaostrilo.
Zakaj tak strah?
Preživeli smo državljansko vojno. Je lahko huje?
Prepameten si, da bi bil tako naiven.
Ljudi je tako strah,
da prenašajo denar iz nigerijskih bank.
Na tvojem mestu bi poklical domov.
Centrala.
-Centrala? -Ja?
Ja.
-Mednarodni, prosim. -Država?
-Nigerija, Abiriba. -Številka?
Povežite me s klicnim centrom. Sporočilo bom pustil.
-Sprejmete stroške? -Ja.
Počakajte.
Iwegbuna.
Chioke!
Chioke! Glasneje govori!
Veš, da je linija slaba.
Brat,
tako lepo je slišati tvoj glas.
Ko bi te vsaj lahko videl.
Kaj se dogaja?
Poslušaj.
O državnem udaru se govori.
Me slišiš?
Kaj zdaj počnejo?
Nihče ne ve.
Dobro smo.
Zapiramo trgovino
za primer, da bi hoteli vse vzeti.
Kaj? Domov moram.
Reci mu, naj ne hodi.
Kaj mečkaš? Zaključi pogovor.
Za enosmerno vozovnico imam.
-Domov bom prišel. -Ne.
-Ampak načrt je bil... -Ne!
Načrti so se spremenili.
Ta hip v Nigeriji ne moreš uspeti.
Tam si.
Naredi kaj iz sebe tam, kjer si.
Tako nam boš pomagal.
Halo?
Povejte, g. Ah-Kee-Gee,
zakaj ste najboljši kandidat za to mesto?
Ne vem. Mogoče nisem.
Ne vem, ali še potrebujem to službo.
Res? Tedne ste me nadlegovali s tem.
Kaj to pomeni, g. Ah-Kee-Gee?
"Ikeji",
ne "Ah-Kee-Gee". G. Ikeji.
Službo sem potreboval, da bi prihranil za pot domov.
Moja država se je sesula in v kratkem ne bom šel nazaj.
No, g. Ikeji,
Nigerija ima nafto, zato si bo gospodarstvo opomoglo.
Ne. Zaradi nafte smo se počutili bogate.
Pa je bil to le začetek Holandske bolezni.
Nisem prepričan, da Cordenov in Nearyjev model tu velja, ampak...
Velja. Nigerija deluje kot gospodarstvo z enim izdelkom.
Odkrili so nafto, vrednost valute je zrasla,
širše gospodarstvo pa je nehalo rasti.
Zdaj sta tam skrajna revščina in korupcija.
Izpeljali so državni udar.
Bral sem o tem. Žal mi je.
Ampak moram reči,
g. Ikeji, da je opazka o Cordenovi in Nearyjevi teoriji v Zahodni Afriki
sijajna.
Model napoveduje destabilizacijo v državah v razvoju.
Halo?
Družina!
Chioke, kako si?
Mama, upam, da se še vedno lišpaš zame.
Halo!
Niti časopisom ne moremo več verjeti.
Nehaj naju gledati.
Pridi poslušat bratov posnetek.
Hotel sem vama poslati nekaj,
kar bi vse razveselilo.
Čudovito novico.
Vajino veselje in ponos, Iwegbuna Ikeji,
je dobil službo.
Sem asistent prof. Robbinsa
na oddelku za ekonomijo.
In naslednji semester bom vodil tečaj za razumevanje
gospodarstva v državah v razvoju.
Hej!
Chioke, nekaj sem ponovno odkril.
Kavboje.
Kavboji so resnični.
Videl sem jih.
Ta hip jih gledam.
Ko bi jih vsaj tudi jaz videl.
Nekega dne
vama bom plačal letalo, da jih bosta lahko spoznala.
Kavboji težko živijo,
ampak preživijo. Tako kot mi.
Chioke.
Resda je posel splaval po vodi,
a tvoj genialni um bo našel drug načrt.
Ne skrbi preveč.
Tu mi bo dobro. Obljubim.
Pustil bom, da kaseta snema do konca,
pa bosta slišala krave.
Mislim, da greste lahko globlje v menjavo kapitala.
Pravijo "sledi denarju", ne?
-Hvala. -Kar tako naprej.
G. Ikeji.
Je vse v redu?
Tu imamo navado,
da prvo plačo izročimo osebno.
Veseli smo, da vas imamo.
Svetujem vam, da jo porabite za kaj posebnega.
OKLAHOMSKA UNIVERZA
IWEGBUNA JE ZDAJ DEKAN EKONOMSKE FAKULTETE V LOUISIANI.
AMPAK ŠE VEDNO NE RAZUME HAMBURGERJEV.
POSNETO PO SERIJI ZGODB 'LITTLE AMERICA' IZ REVIJE EPIC
Prevod: Karmen Dobrila